[{"text_idx": "#000004", "text": "Mae aelodau Fforwm Ieuenctid Anthem wedi bod yn gweithio gyda thi\u0302m \u2018Ymgynghorwyr Ifanc\u2019 o fudiad Bannau, fel rhan o Summit, cynhadledd ar-lein diwydiant cerddoriaeth Cymru i bobl ifanc gan bobl ifanc (Dydd Gwener 9 \u2013 Sul 11 Ebrill, ar y llwyfan ar-lein yn \u2013 mae mynediad am ddim)."}, {"text_idx": "#000005", "text": "Mae\u2019r grw\u0302p wedi creu sgyrsiau a digwyddiadau sy\u2019n rhannu eu syniadau a\u2019u meddyliau am ddiwydiant cerddoriaeth Cymru, yn ogystal a\u0302 chefnogi\u2019r gwaith y tu o\u0302l i\u2019r llenni fel golygu fideo a chyfieithu. Cefnogir y digwyddiad gan Anthem."}, {"text_idx": "#000006", "text": "Dyma gipolwg ar bwy sy\u2019n gwneud beth. Byddwn yn rhannu mwy yr wythnos nesaf \u2013 cadwch olwg ar ein cyfrifon cymdeithasol ni a Bannau, a gwnewch yn siw\u0302r eich bod yn cofrestru am y digwyddiad ar eu gwefan."}, {"text_idx": "#000008", "text": "Bydd James Predergast, artist/rheolwr yn asiantaeth gerddoriaeth Cymru BLOCS ac Andrew Ogun, cerddor, awdur, cyfarwyddwr creadigol, dylunydd ac ymgyrchydd, yn siarad am sut i gyfleu gwir ystyr yn eich cerddoriaeth, gan edrych ar wleidyddiaeth a phrotestio ar y cyd a\u0302 Mace the Great a Sizwe\u0301. Bydd James hefyd yn ymuno a\u0302 Sizwe\u0301 i lunio rhestr chwarae o artistiaid a argymhellir o Gymru."}, {"text_idx": "#000010", "text": "Bydd y cerddor/cynhyrchydd Qye yn rhannu ei awgrymiadau unigryw i greu stiwdio recordio yn \u2018Poetry in Motion: Recording on the Move\u2019."}, {"text_idx": "#000011", "text": "Mae Charys Bestley wedi bod yn gweithio gydag aelodau eraill o\u2019r Fforwm Ieuenctid i greu \u2018Cornel Hyrwyddwyr\u2019 sy\u2019n cyflwyno cerddoriaeth/artistiaid o Gymru ac mae wedi bod yn cefnogi\u2019r ti\u0302m gyda gwaith golygu fideo a delweddau."}, {"text_idx": "#000012", "text": "Mae Ella Pearson myfyriwr obo yng Ngholeg Brenhinol Cerdd a Drama Cymru, cre\u0308wr bi\u0302t ac eiriolwr iechyd meddwl wedi bod yn helpu gydag adran lles Summit a bydd yn cynnal sesiwn fyw ar Instagram yn ystod y penwythnos ynghyd a\u0302 chyd-fyfyriwr a chyfansoddwr o\u2019r Coleg, Tayla-Leigh Payne, sydd hefyd wedi bod yn helpu gyda gwaith cyfieithu Cymraeg."}]